ხრისტო სტამბოლსკი
ხრისტო ტანევი სტამბოლსკი ( ბულგ. Христо Танев Стамболски, დ. 8 აგვისტო, 1843, კაზანლიკი — გ. 4 ივნისი, 1932, სოფია) — ბულგარელი საზოგადო მოღვაწე, ოსმალეთის იმპერიისგან ბულგარეთის განთავისუფლებისთვის ბრძოლის ერთ-ერთი მონაწილე. ექიმი (ანატომი), კონსტანტინოპოლის იმპერიული სამედიცინო უნივერსიტეტის მედიცინის ფაკულტეტის პროფესორი. აღმოსავლეთ რუმელიაში სლივენის პრეფექტი, აღმოსავლეთ რუმელიის სახალხო კრების დეპუტატი, აღმოსავლეთ რუმელიის სოფლის მეურნეობის, ვაჭრობისა და საზოგადოებრივი შენობების სამმართველოს უფროსი.